[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-7/2026. sz. Képv. test. ülés


J E G Y Z Ő K Ö N Y V


Készült:	Kiskőrös Város Képviselő-testülete 2026. július 7-én (kedd) 07:00 órai kezdettel megtartott rendkívüli üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Pethő Attila, Pohankovics András, Szabó Adrián, Szedmák Tamás képviselők (11 fő)

dr. Turán Csaba			jegyző
	Lucza Alexandra			jegyzőkönyvvezető


Meghívottként részt vett:	Aszódi János,	Fodor Tamás, Rideg László a Bizottságok nem képviselő tagjai

Távol maradt:     Kudron Tamás képviselő (1 fő)


Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a polgármester ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 11 „igen” szavazattal az alábbi napirendet fogadta el:

N A P I R E N D:

1. [bookmark: _Hlk234306217]AZ ALPOLGÁRMESTER ILLETMÉNYÉNEK MEGÁLLAPÍTÁSA

Előterjesztő: 	Polgármester
Előadó: 	Személyzeti és humánerőforrás referens	








1. napirend

AZ ALPOLGÁRMESTER ILLETMÉNYÉNEK MEGÁLLAPÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Személyzeti és humánerőforrás referens

Domonyi László polgármester jelezte, hogy adminisztrációs hiba miatt a kiküldött anyagban javítás került eszközlésre, mely kiosztásra került a képviselők részére, az előterjesztés szóbeli ismertetésére felkérte dr. Turán Csaba jegyzőt.

[bookmark: _Hlk233102821]dr. Turán Csaba jegyző elmondta, hogy Kiskőrös Város Képviselő-testülete a korábbi ülésén Magyarország helyi önkormányzatairól szóló törvény alapján Gmoser István főállású alpolgármester illetményét 2026. július 1. napjától állapította meg. Az Országgyűlés 2026. június 30-ai ülésnapján elfogadta a Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvényt, amely 2026. július 1. napján lépett hatályba A jogszabályi rendelkezéseknek megfelelően az alpolgármester illetménye a polgármester illetményének 70%-ban, havi 1.401.467, -Ft összegben, az idegennyelv-tudási pótlék havi 23.190, -Ft összegben kerül megállapításra, költségtérítésre pedig nem jogosult.
[bookmark: _Hlk170812349]
Kissné Aszódi Daniella, a Társadalompolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Ba Edit képviselő elmondta, hogy az alpolgármester, polgármester az összeférhetetlenség szabályai szerint nem végezhet más kereső tevékenységet, így ők feladták korábbi munkájukat, ezt figyelembe kell venni, egyre több elvégzendő feladat várható a jövőben, így szükség van főállású alpolgármesterre a városban. 

Gmoser István képviselő Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 11 „igen” szavazattal kizárta Gmoser István képviselőt a döntéshozatalból. 

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 8 „igen”, 1 „nem” szavazattal és 1 „tartózkodás” mellett az alábbi határozatot hozta:

67/2026. sz. Képv. test. hat.
Az alpolgármester illetményének megállapítása




HATÁROZAT

A Képviselő-testület:

1. [bookmark: _Hlk233959773]A 62/2026. számú Képviselő-testületi határozatát hatályon kívül helyezi.
2. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2026. július 1. napjától havi 1.401.467, -Ft összegben állapítja meg.
3. A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/K. § és 225/L. § továbbá a Kttv. 141.§ (6) bekezdésének alapján, Gmoser István főállású alpolgármester részére 2026. július 1. napjától havi 23.190, -Ft összegű idegennyelv-tudási pótlékot állapít meg. 
[bookmark: _Hlk184039753]
Felelős:	polgármester
Határidő:	azonnal







További hozzászólás nem volt, így Domonyi László polgármester az ülést 07:20 órakor bezárta.



Kmf.





Domonyi László		dr. Turán Csaba
polgármester		       jegyző

